cyanic-selkie/wikianc huggingface dataset:
Ortoreksi
Diagnostiske kriterier
Per januar 2007 har to kvalitetskontrollerte forskningsstudier av lidelsen blitt publisert. I disse studiene definerer Donini et al. ortorexia nervosa som en "manisk besettelse med sunn mat", og foreslår flere diagnostiske kriterier. Personer som lider av ortoreksi har ofte symptomer som er forenlige med tvangslidelser, og er overdrevent opptatt av å ha sunne matvaner. Men i likhet med det man ser ved anoreksi, kan disse symptomene på tvangslidelser være en konsekvens av sulting, snarere enn en årsak til lidelsen. Det finnes et diagnostisk spørreskjema for dem som lider av ortoreksi, og det ligner spørreskjemaer som brukes for andre typer spiseforstyrrelser. Bratman foreslår en innledende selv-test som består av to direkte spørsmål: "Bryr du deg mer om at maten du spiser er riktig, enn om gleden du får av å spise den? Føler du at kostholdet ditt isolerer deg sosialt?" Davis foreslår flere andre spørsmål på nettsiden WebMD (2000): Tenker du på sunn mat i mer enn 3 timer per dag? Når du spiser slik du skal, føler du at du har full kontroll da? Planlegger du i dag hva du skal spise i morgen? Har livskvaliteten din blitt dårligere etterhvert som kvaliteten på kostholdet ditt har økt? Har du blitt strengere med deg selv? Får du mer selvtillit av å spise sunt? Ser du ned på andre som ikke spiser på denne måten? Dropper du matvarer du likte før til fordel for "riktige" matvarer? Gjør kostholdet ditt det vanskelig for deg å spise andre steder enn hjemme, og fører det dermed til at du distanserer deg fra familie og venner? Får du skyldfølelse eller føler avsky for deg selv når du ikke følger det "riktige" kostholdet ditt? Hvis vedkommende svarer ja på to eller flere spørsmål, kan han eller hun ha en mild form for ortoreksi.
Symptomer og teori
Symptomer på ortorexia nervosa omfatter blant annet en sterk opptatthet av å ha et sunt kosthold og avmagring. Personer med ortoreksi har vanligvis helt spesifikke følelser overfor ulike typer mat. De går gjerne lite ut for å spise fordi de ikke stoler på mat tilberedt av andre. Denne ekstreme opptattheten av å ha et sunt kosthold kan utløses av en rekke forhold som for eksempel familievaner, samfunnstrender, økonomiske problemer, sykdom, eller kanskje bare av at vedkommende hører noe negativt om en bestemt mattype eller flere mattyper, som vedkommende da fjerner fra kostholdet sitt. Et utdrag fra en forskningsstudie fra 2004, som siteres på PubMed, en nettjeneste fra National Institutes of Health i USA, fastslår følgende: "Analysen av de fysiologiske egenskaper og sosio-kulturelle og psykologiske atferdsmønstre som karakteriserer personer som lider av ortorexia nervosa, viser en høyere forekomst av lidelsen hos menn og hos personer med lavere utdanningsnivå. "
Biologi
Det har ikke vært undersøkt om det kan finnes en spesifikk biologisk årsak til ortorexia nervosa, men Donini et al. knytter ortoreksi til tvangslidelser som en mat-sentrert versjon av en slik lidelse.
Wilhelmine
Wilhelmine, eller Vilhelmine, er et kvinnenavn som er en feminin form av mannsnavnet Wilhelm/Vilhelm. Dette navnet er dannet av gammelhøytysk willo, «vilje, ønske», og helm, «hjelm, beskyttelse». Wilhelmine er særlig brukt i tysktalende land, og har vært brukt etter tysk forbilde i Skandinavia, særlig på 17– og 1800-tallet. Navnet er blitt sjeldnere i moderne tid, både i tysktalende land og i Skandinavia. Navnet kan også skrives Wilhelmina eller Vilhelmina.
Ifølge SSB er det 49 kvinner som har Wilhelmine som første fornavn, 39 kvinner som har Wilhelmina som første fornavn, 9 kvinner som har Vilhelmine som første fornavn og 4 kvinner som har Vilhelmina som første fornavn i Norge i 2017. En kortform av navnet er Vilma eller Wilma.
John Lee Hooker
John Lee Hooker var en blues-musiker og gitarist som regnes for en av de viktigste personene i rockens tidlige historie.
På 1940-tallet begynte han og andre musikere å lage sin musikk som ble kjent som 40-tallets rhythm & blues. I 1980 ble Hooker valgt inn i Blues Hall of Fame.
Junkerdalselva
Junkerdalselva, er ei elv i Saltdal kommune som renner i Junkerdalen i Nordland og har kilder i Sverige. Den renner fra Lappbrulia hvor Skaidielva og Graddiselva møtes. Ved Storjord møter Junkerdalselva Lønselva og blir til Saltelva som munner ut i Saltdalsfjorden ved Rognan. Junkerdalselva er del av Saltdalsvassdraget, det tredje største vassdraget i Nordland fylke.
MF «Fjærlandsfjord» (1951)
MF «Fjærlandsfjord», tidligere «Gula» og senere «Sagvåg» er en bilferge bygget i 1951 i Tyskland. Skipet ble innkjøpt av Fylkesbaatane i Sogn og Fjordane i 1952 og gikk i rute for rederiet frem til 1977.
Junkerdalselva
Junkerdalselva mottar mange mindre sidebekker fra et område nesten uten innsjøer. Største innsjø er Solvågvatnet, med et areal på ca 2 km. Solvågbekken renner ned i Junkerdalselva rett før de sterke strykene og fallene ned den trange Junkerdalsura. Ovenfor det trange gjelet er dalbunnen flat og vid, her renner elva tilsvarende rolig.
Karl Lindahl
Karl Fritz Lindahl (født 26. september 1890 død 29. juni 1960) var en svensk sportsutøver som deltok under de olympiske leker 1920 i Antwerpen.
Lindahl ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1094,000 poeng.
Black Elk Peak
Black Elk Peak (tidligere navn: Harney Peak, Harney's Peak, Mount Harney, annet navn: Saint Elmo Peak) er det høyeste naturlige punktet i Sør-Dakota. Black Elk Peak ligger i Black Elk-området i Pennington County, og innenfor Black Hills National Forest. Med en høyde på 2207 meter over havet er Black Elk Peak også den høyeste toppen i USA øst for Rocky Mountains, og høyeste punkt i Black Hills.
Donskoj (by)
Donskoj (russisk: Донско́й) er en by i Tula oblast i Russland. Den ligger ved det øvre løp av elva Don, 50 km sørøst for Tula. Den fikk bystatus i 1939.
Demografi
Befolkningsutvikling: ! År || Folketall || Kilde
European Society of Cardiology
European Society of Cardiology (ESC) er en ideell profesjonsorganisasjon for kardiologi. Organisasjonen er for forskere, klinikere, sykepleiere og andre profesjonsarbeidere som jobber innen kardiologi. De har pr. mars 2023 over 100 000 medlemmer, som videre er organisert i 27 ulike spesialiseringsorganisasjoner, og 57 ulike nasjonale kardiologiorganisasjoner. De jobber for bedre behandling av hjerte- og karsykdommer, gjennom forskning, utdanning og ved å utlede profesjonelle arbeidsrutiner. De står også for utgivelsen av 17 vitenskapelige journaler innen kardiovaskulær medisin og forskning. Organisasjonen ble stiftet i 1950.
Historie
Organisasjonen ble opprettet den 2. september 1950. I forkant av dette ble den diskutert på andre og tredje Inter-American Congresses of Cardiology, i 1946 og 1948. I 1949 samlet representanter fra 14 europeiske land seg i Brussel for å diskutere muligheten. De arrangerte den aller første European Congress of Cardiology i London to år senere, og kongressen ble frem til 1988 avholdt hvert 4. år. Fra 1988 har kongressen blitt avholdt årlig.
Per Kvernberg
Per Kvernberg (født 1917, død 2003) var en norsk kontormann og disponent, norgesmester i orientering, og kjent som fjellklatrer siden han den 22. juli 1950 ble førstemann på toppen av den 7 690 meter høye Tirich Mirs vesttopp, dagen før Arne Næss og de andre kom.
Han vant det først avholdte NM i orientering for klubben Oslo Idrettslag i oktober 1940. Konkurransen var titulert «NM for postjegere» og arrangert av Halden Skiklubb og Turistforening. Kvernberg var aktiv nasjonalt frem til 1950, de senere årene for Oslo Turnforening.
Han spilte seg selv i filmen Tirich Mir til topps (1952) og møtte ikke gjengen før Arne Næss (88), Per Kvernberg (82), Henry Berg (77) og Tony Streather (74) møttes igjen på Turtagrø sommeren 2000.
Angel undergrunnsstasjon
Angel undergrunnsstasjon er en stasjon i Londons undergrunnsbane. Den ligger på Northern-linjen mellom King's Cross St. Pancras og Old Street stasjoner.
Stasjonen ble bygget av City & South London Railway, og ble åpnet i 1901. Den er en av fem stasjoner på undergrunnsnettet som er oppkalt etter en pub; Angel Inn, som har eksistert hvertfall siden 1683.
Marek Saganowski
Marek Mirosław Saganowski (født 31. oktober 1978 i Łódź) er en polsk fotballtrener og tidligere fotballspiller som er hovedtrener for Wisła Płock.
Karriere
Marek Saganowski begynte sin karriere i 1994 med den polske klubben ŁKS Łódź og spilte der i seks år. Han ble senere utlånt til i 1996 og til  i 1997. Ingen av de to klubbene var interessert i å kjøpe spilleren og han kom tilbake til ŁKS Łódź sommeren 1997 og bygde karrieren sin opp igjen. I 1997-98 hadde han 22 kamper for ŁKS Łódź, men karrieren hans ble avbrutt av en alvorlig sykkelulykke. I 1998 var han ute av stand til å gå. Han ble langsomt bedre etter skadene, og kom til å fortsette med å spille fotball for ŁKS Łódź, til tross for at han til å begynne med ikke fant igjen sin evne til å score mål.
De neste årene spilte han for Wisła Płock, Odra Wodzisław og Legia Warszawa. Han fortsatte sin suksess i Legia Warszawa og ble toppscorer i 2 år. Han ble fulgt opp av den portugisiske toppklubben som så kjøpte ham i 2005. Der fikk han også kallenavnet "Sagan". Han hadde til da vært med på det polske landslaget 15 ganger og scoret 3 mål.
I begynnelsen av 2006-07 sesongen ble han kjøpt av franske for én million pund. Men han lyktes ikke med å score mål i klubben og havnet etter hvert på innbytterbenken.
For Southamptons tilhengere fikk han tilnavnet «Saga».
Liste over formennene for Surinams nasjonalforsamling
Nasjonalforsamlingens formann er leder for Surinams parlament.
1 (album)
Bakgrunn
Dette albumet var en kombinasjon av både amerikanske og britiske versjoner av det tidligere albumet 20 Greatest Hits, med «Something» lagt til. «Something» ble utelatt fra 20 Greatest Hits på grunn av tidsbegrensninger. På 1 ble «Hey Jude» gitt ut i sin originale full-lengde versjon på litt over syv minutter; på den amerikanske versjonen av 20 Greatest Hits ble den gitt ut i en forkortet versjon.
Restaurering
Før 1 var alle 27 sangene tilgjengelig i to restaurerte CD-versjoner. Den første var på de originale Beatles-albumene, som alle ble gjenutgitt i 1987 og på Past Masters, Volume One og Past Masters, Volume Two, begge fra 1988. Den andre restaureringen ble gjort tilgjengelig da CD-versjonene av The Beatles 1962-1966 og The Beatles 1967-1970 (gitt ut i 1993). Forbedringen av lydkvaliteten var mindre åpenbar i sammenligning med 1.
De originale analoge mastertapene ble remasteret digitalt med 24 bits oppløsning, fikk Sonic Solutions NoNoise-prosess og overført til 16 bit ved hjelp av Prism SNS Noise Shaping. Peter Mew foretok remaster-prosessen i Abbey Road Studios. Mange fans mente at sangene mistet noe av sin originale dynamikk og sitt opprinnelige lydbilde. For eksempel var den to minutters lange «fade-outen» på «Hey Jude» redusert, og trommeintroen til «Something» er mye høyere enn på den originale LP-versjonen.
På den andre siden er kvaliteten og klarheten på sporene forbedret, noe som frembringer en rikere og klarere lyd. Dette høres best på de eldste sporene, spesielt «Love Me Do». Redigeringen av sporene ble også forbedret, særlig på slutten av «Penny Lane» hvor bakgrunnsstøy ble fjernet og etter gitarsoloen på «Come Together», hvor hvit støy ble fjernet.
Albumcoveret
Albumets cover er ment å være enkelt og ambisiøst på samme tid. Coveret er designet av Rick Ward, og besto av ett gult 1-tall på en rød bakgrunn. Denne fremstillingen av tallet 1 ble senere brukt på mange andre samlealbum med nummer-1 hits av forskjellige artister, som for eksempel ELV1S: 30 #1 Hits med Elvis Presley og Number Ones med the Bee Gees. På baksiden finner man de berømte bildene av The Beatles tatt av Richard Avedon, opphavsrettslig beskyttet den 17. august 1967. Hele prosjektet bruker forskjellige typer av Helvetica-fonter.
1 ble gitt ut hovedsakelig i tre format - CD (Apple 7243 5 29970 2), vinyl (Apple 529 3251) og kassett (529 9704). CD-en inneholder et 32-siders hefte med en farget side med internasjonale bildecover (totalt 163 cover finnes i hele heftet) og detaljer om innspillingsdato, sted, utgivelsesdato, antall uker som nummer 1 på listene for hver av singlene. Det inneholder også på sine to første sider; en collage med 27 1-tall i forskjellige farger (alle sammen har samme stil som på coveret) med setningen «27 #1 singles = 1», en frase som ble brukt i reklamer og annen promotering for albumet og et følgende forord fra George Martin.
Den doble vinylversjonen ble ikke gitt ut i USA, men den britiske utgaven ble importert. Vinylversjonen inneholder en stor utbrettsplakat som viser 126 bilder fra singlene (37 færre enn på CD-utgaven), og reproduksjoner av de fire Richard Avedon-bildene. Avedon-portrettene dukker også opp på innsiden av coveret. Platene har det samme designet som frontcoveret. Deluxepakningen av vinylalbumet, med fire portretter og plakat, minner om vedlegget til The White Album. Kassetten inneholder et 20-siders hefte, inkludert collaget, George Martins forord og Avelons portretter og informasjon om sporene samt 36 covere på heftets bakside
Salg, kritikk og mottagelse
Mottagelsen av 1 overgikk alle kritiske og kommersielle forventninger, med høye salgstall og listerekorder. Albumet solgte 3,6 millioner kopier den første uken, og mer enn 12 millioner kopier på tre uker i hele verden. Albumet nådde nummer 1 i over 35 land, inkludert USA og Storbritannia. Det ble tidenes raskest selgende album, og det mestselgende albumet i 2000 og i tiåret så langt. Denne prestasjonen gjorde at The Beatles ble det første og eneste bandet/artisten til å ha det best-selgende albumet i to forskjellige tiår (de hadde også det bestselgende albumet fra 1960-tallet med Sgt. Pepper's Lonely Hearts Club Band). Det ble også det nest mest solgte samlealbumet i historien, der førsteplassen innehas av The Eagles' Their Greatest Hits 1971-1975.
I Storbritannia ble 1 The Beatles' syttende nummer 1-album, med et salg på 319 126 kopier på en uke i 2000. 18. desember 2000 rapporterte Ananova.com at albumet hadde blitt 2000-tallets bestselgende album – på bare fem uker. Albumet 1 tok igjen Mobys Play i løpet av helgen ved å selge over 1,3 millioner kopier. Det var nummer 1 på de britiske listene i fem uker. Det var også det første albumet som holdt topplasseringen i ni uker på nesten ti år (det forrige var Eurythmics' Greatest Hits). Etter den ellevte uken hadde 1 solgt to millioner kopier i Storbritannia. Albumet var inne på top 75-listen i 46 uker totalt. Den 11. juli 2003 ble albumet sertifisert til 8 x platina av BPI, med over 2,4 millioner kopier solgt i Storbritannia. Det er det tjuefjerde bestselgende albumet i Storbritannia, og det nest bestselgende Beatles-albumet – bare slått av Sgt. Pepper's Lonely Hearts Club Band – som er tidenes nest bestselgende album i Storbritannia.
I USA var responsen ganske lik. Det debuterte som nummer 1 med et salg på over 595 000 kopier. I løpet av den andre uken økte salget til 662 000, men rykket ned på listene til fordel for Backstreet Boys' Black & Blue. Men albumet kom tilbake til førsteplassen den påfølgende uken, og forble på denne plassen i åtte uker med et salg på over 1 258 667 kopier i løpet av juleuken, som var albumets bestselgende uke. Med disse tallene satte The Beatles en ny rekord: det var det syvende høyeste førsteukes salget i Soundscan-historien, og det høyeste for et album som ikke var i sin første uke (denne rekorden ble senere slått av Eminem, som solgte 1 320 000 kopier av The Eminem Show i løpet av den andre uken, 15. juni 2002. Albumet lå 104 uker på Billboard 200, og ble det sjette bestselgende album i USA i 2000. Ved slutten av 2007 ble albumet det niende bestselgende albumet i Soundscans historie (fra 1991 og utover) med 11,1 millioner kopier solgt. 15. april 2005 ble 1 sertifisert til diamant i USA, med totalt 10 164 000 solgte kopier. 1 er tidenes 84. bestselgende album i USA.
I et presseskriv fastlo Beatles-selskapet Apple Corps at 1 hadde solgt over 27 millioner kopier globalt, hvorav 10 millioner i USA.
Sporliste
Alle sanger er skrevet av Lennon/McCartney, unntatt hvor annet er notert.
Alle sanger er i stereo; unntatt spor 1-3 som er i mono.
Vinyl
Hver og en av de fire sidene på vinylutgivelsen representerte forskjellige stiler og faser i the Beatles' karriere: i rekkefølge, Beatlemanias Merseybeat, folk-rock/tidlig-psykedelisk stil, ren eksperimentell/psykedelisk stil, tilbake til basis/rock stil. Dette var tydeligvis et sammentreff, med tanke på at sangene kommer i kronologisk rekkefølge etter original utgivelsesdato. Kassett-utgaven har de to første vinylsidene på sin A-side og de siste to vinyl-sidene på sin B-side, med en lengde på 38:32 og 40:35.
Side to
Lengde: 19:41
Side tre
Lengde: 19:35
Side fire
Lengde: 21:12
Listeplasseringer
Globalt salg: 26 937 600+ kopier
Trond Albert Skjelbred
Trond Albert Skjelbred (født 24. februar 1968 i Bergen) er partner og medeier i Apriil PR. Han er utdannet siviløkonom fra Norges Handelshøyskole (1993) og har mer enn 25 års erfaring som konsulent fra selskaper som Geelmuyden Kiese og PwC. Skjelbred er en aktiv foredragsholder, samfunnsdebattant og har siden 2009 utgitt tre bøker om PR og konsulentrollen.
Fogden av Elspe
Fogden av Elspe (tysk: Vogt von Elspe) er navnet på en gammel, og nå utdødd adelsslekt i hertugdømmet Westfalen. Slekten er oppkalt etter Johann von Elspe som levde omkring år 1000, og omtales første gangen i 1187.
Trond Albert Skjelbred
Karriere
Etter utdannet siviløkonom (NHH, 1993) var Skjelbred kommunikasjonsrådgiver i Geelmuyden Kiese (1994–1999), seniorkonsulent i PwC (1999-2002) og har siden 2003 vært kommunikasjonsrådgiver i Apriil PR (tidligere NOR PR).
I 2009 debuterte Skjelbred som forfatter med boken Idar Vollvik om PR (Cappelen Damm Akademisk), etter flere år som PR-rådgiver for den tidligere Chess-eieren Idar Vollvik. I 2013 utga han Hvordan lykkes som konsulent?  (Fagbokforlaget). Denne fikk Skjelbred Konsulentprisen for i 2014. Samme år ble han valgt inn i bransjeforeningen KOMMs etiske råd som PR-bransjens representant i Norge. I tillegg ble han i 2014 også nominert til årets eksil GK-er blant over 500 tidligere ansatte i Geelmuyden Kiese. I 2016 utga Skjelbred sin tredje bok, Perspektiver på PR (Fagbokforlaget).
Kommentator
Trond Albert Skjelbred blir jevnlig benyttet som omdømmeekspert av ulike medier for å kommentere dagsaktuelle saker. Han har blant annet kommentert Johaug-saken, Petter Northug, trenerkrise i Brann , kjendismarkedsføring , sosiale medier og retorikk for ledere. Siden 2009 har Skjelbred vært fast gjesteskribent i Kapital og har de siste årene publisert en rekke debattinnlegg i Bergens Tidende, Bergensavisen, Dagens næringsliv og Finansavisen. Hans BT-innlegg «Er det forventet at jeg svarer på e-post etter kl. 16?» trendet på LinkedIn i juli 2019 som det topp tre mest leste innlegget i Norge.
British Forces Brunei
British Military Garrison Brunei (BGB) er det britiske forsvarets garnison i Brunei. Det har vært den eneste britiske militærbasen i Det fjerne østen siden overleveringen av Hongkong i 1997. Garnisonen har eksistert siden 1959 da britiske tropper ble sent fra Singapore for å slå ned opprør mot sultanen. Siden da har britiske styrker vært involvert i flere konflikter i nærområdet. Blant annet Bruneiopprøret i 1962 og Konfrontasjonen mellom Indonesia og Malaysia mellom 1962 og 1966. Siden selvstendigheten i 1984 har garnisonen vært stasjonert i Brunei etter Sultanens ønske gjennom en avtale som fornyes vært femte år. Styrkene i garnisonen er tilgjenglige for å støtte Sultanen, men kan også bli utstasjonert utenfor Brunei.
Styrkene
Garnisonen ligger i Seria og består av en infanteribataljon, en av de to bataljonene i Royal Gurkha Rifles. Bataljonen fungerer som British Armys akklimatiserte reserve i Det fjerne østen. Bataljonen har blitt utstasjonert i Afghanistan ved flere anledninger og har tidligere også blitt ustasjonert i Øst-Timor og Sierra Leone. Bataljonen støttes av en liten stab som er permanent utstasjonert i Brunei.
I tillegg er Brunei en av British Armys treningsområder med spesialisering i jungelkrigføring.
British Forces Broadcasting Service kringkaster både BFBS Radio 1 og BFBS Radio Gurkha til garnisonen.
VM i sandvolleyball 2019
VM i sandvolleyball 2019 ble arrangert i Hamburg i Tyskland fra 28. juni til 7. juli 2019.
Tinghaug
Tinghaug(en) er et stedsnavn som finnes flere stedet i Norge. Navnet henspiller på at det ble benyttet tingsted i tidligere tider
Glåpen fyr
Glåpen fyr ligger ved Sørvågen i Moskenes kommune i Nordland. Fyret ble opprettet 1. januar 1857 som fiskefyr. Det ble nedlagt og erstattet av ei fyrlykt i 1985. Siste fyrvokter var Gjert Petter Gabrielsen. Fyret brukes nå som feriebolig for ansatte i Kystverket.
Orgodolyn Üitümen
Orgodolyn Üitümen (født 29. april 1989) er en mongolsk bryter som konkurrerer i fri stil i 84-kilosklassen. Han representerte landet sitt under Sommer-OL 2012 i London, der han ble utslått i andre runde.
Hypopne
Hypopne er et medisinsk uttrykk for redusert pust, vanligvis minst 50 prosent reduksjon av pustevolumet i minst 10 sekunder.
Recherchefjorden
Historie
På østsiden av Recherchefjorden ligger Lægerneset under dobbeltfjellene Maria Theresiatoppen (653 m) og Jarnfjellet (700 m), med en hvalfangststasjon etablert av nederlendere i 1612. Stasjonen ble senere solgt til engelskmenn og forlatt i 1640. Det finnes rester etter spekkovner, tufter, utkikksposter og et gravfelt i nord. I nesten to hundre år, fra begynnelsen av 1600-tallet til slutten av 1700-tallet, var fjorden en av de største samlingsplassene for hvalfangstflåten på Svalbard. Britene drev et hvalkokeri på Lægerneset. På 1800-tallet dominerte den russiske pomor-aktiviteten, og mannskapet i en russisk lodje overvintret her i 1823. Det engelske Northern Exploration Company hadde en base, Camp 1 Volage, her på Lægerneset i mellomkrigstiden. Hele Lægerneset har ferdselsforbud på grunn av kulturminnene. Northern Exploration Company sin Camp 2 er antakelig identisk med Bamsebu på Kapp Toscna lengre øst i Van Keulenfjorden - den ble antakelig flyttet dit.
Litt sør for Lægerneset renner Jarnbekken ut, rett vest for Jarnfjellet, og her ligger Iron Mountain Camp, trolig bygd sommeren 1918 av Northern Exploration Company. Basen ble brukt ved undersøkelse av forekomster av jernmalm i Martinfjella. Det ble reist fire hus, men allerede i 1936 var ett av dem blåst vekk. Anlegget tilhører Staten siden 1932 og på 1980-tallet var bare restene av ett hus tilbake.
På Recherchefjordens vestside er det flere kulturminner. På Tomtodden et stykke inne i fjorden, ligger restene etter den russiske Cicagov-ekspedisjonen i 1764-66. Dette var en ekspedisjon utrustet for å finne en nordlig passasje til Stillehavet mellom Grønland og Svalbard. Ambisjonen ble aldri oppfylt. Tomtodden ble brukt som base for ekspedisjonens to overvintringer. På stedet finnes det mange hustufter fra boliger, badstue og forrådshus. I tillegg finnes det minst fem russekorsfundamenter.
Franklin County (Ohio)
Franklin County er et fylke i den amerikanske delstaten Ohio. Det ligger i de sentrale delene av staten og det grenser mot Delaware County i nord, Licking County i nordøst, Fairfield County i sørøst, Pickaway County i sør, Madison County i vest og mot Union County i nordvest.
Recherchefjorden
Historie
Recherchefjorden inngikk i Fangstfelt 4 (Calypsofeltet) mens østkysten inngikk i felt 5 (Midterhuken) i den norske fangstperioden før andre verdenskrig, feltet omfattet hele vestkysten av Wedel Jarlsberg Land og sørkysten av Bellsund til og med Recherchefjorden. Det ble jaktet mye fjellrev, men det var lite isbjørn her.
Franklin County (Ohio)
Franklin Countys totale areal er 1 407 km² hvorav 9 km² er vann. I 2000 hadde fylket 1 068 978 innbyggere og i 2005 var det 1 090 771. Administrasjonssenteret ligger i byen Columbus som også er Ohios hovedstad og den nest største byen i delstaten.
Recherchefjorden
Historie
På Snatcherpynten står Camp Smith eller «Giæverhuset» og ble i sin tid satt opp av konsul Johs. Giæver fra Tromsø i 1904, antagelig som privat sommerhus. På samme plass ligger restene etter en hvalfangststasjon og et lite gravfelt. Nær Calypsobyen lå også Camp Jacobsen som ble reist allerede i 1901 og brukt av NEC i 1918 og senere norske fangstmenn i mellomkrigstiden.
Franklin County (Ohio)
Fylket ble grunnlagt 30. april 1803, mindre enn to måneder etter at Ohio ble USAs 17. delstat, og strakk seg opprinnelig helt til Eriesjøen. Det har fått sitt navn etter Benjamin Franklin.
Recherchefjorden
Historie
Innerst i fjorden bygde konsul Giæver også hytta Camp Asbestos i 1921, på oppdrag av Northern Exploration Company (NEC). Ved Calypsostranda er det gruveutstyr fra det samme selskapets virksomhet, de fattet interesse for kull-leiene som finnes ved stranda. NEC annekterte stedet i 1911, men i likhet med Hornsund-skjerpene så fant de heller ikke her noen utvinnbare mineraler. Derimot reiste de Calypsobyen i årene 1918-19, og husene ble kjøpt av den norske stat i 1932. Innerst i fjorden reiste også selskapet A/S Kulspids en hytte i 1918. Begge selskapene utforsket kullet i Calypso-området og ute på Kapp Lyell omkring første verdenskrig. De hadde også dype konflikter seg imellom om eiendomsretten til forekomsten av asbest inne på Asbestodden helt innerst i fjorden.
Arne Lyngås
Arne Odd Lyngås (født 10. oktober 1924, død 7. mai 2004) var en norsk dikter, bonde og skogsarbeider som var født og bodde i Målselv i Troms.
Han var mangeårig medlem i Mellembygd Mannskor i Målselv, og dette koret har en rekke av diktene og sangene hans på repertoaret.
Lysingen
Lysingen er et fjell nord for Ursfjorden i Sømna kommune i Nordland. Toppen er det høyeste punktet i Sømna kommune og på hele Sømna-halvøya.
Abdallah Salem el-Badri
Abdallah Salem el-Badri (født 25. mai 1940 i Qaminis i Benghazi) har vært generalsekretær i OPEC siden 2007. Han er den som har innehatt vervet som generalsekretær i OPEC lengst gjennom å ha hatt posten i 1994 samt deretter i perioden 2007-2016. Han er statsborger av Libya og bor i Østerrike. Han er gift og har fire barn. OPEC valgte Nigerias Mohammed Barkindo som hans etterfølger som generalsekretær fra og med 1. august 2016. En av deres forgjengere var Omar el-Badri som holdt posten i 1970, selv om OPEC ikke informerer om det er noen familierelasjon mellom disse to libiske generalsekretærer med det samme etternavn.
Abdalla El-Badri ble født i Qaminis i Benghazi distriktet av Libya. Han er uteksaminert cum laude fra Florida Southern College i 1975 med en B.S. i økonomi. Han tjenestegjorde som Libyas oljeminister fra 1990, posten ble utvidet til å også innbefatte elektrisitet i 1993. I 2000 ble han undersekretær for tjenester og i 2002 ble han visestatsminister. Fra 2002 til 2004 tjenestegjorde han som ledelsesminister.
US Open 1974 (tennis)
US Open 1974 i tennis ble spilt på gress i Forest Hills i New York mellom 28. august og 8. september.
Klas Särner
Klas Johan Gustaf Särner (født 25. desember 1891 død 22. januar 1980) var en svensk sportsutøver som deltok under de olympiske leker 1920 i Antwerpen.
Särner ble olympisk mester i turn under OL 1920 i Antwerpen. Han var med på det svenske laget som vant lagkonkurransen i turn svensk system foran Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1094,000 poeng.
Anzor Urisjev
Anzor Suadinovitsj Urisjev, russisk Анзор Суадинович Уришев (født 23. januar 1987) er en russisk bryter som konkurrerer i fri stil i 84-kilosklassen. Han representerte landet sitt under Sommer-OL 2012 i London, der han ble utslått i kvartfinalen.
Liste over kulturminner i Meråker
Liste over kulturminner i Meråker er en oversikt over fredede og/eller bevaringsverdige bygninger og elementer i Meråker. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Parahathlia
Parahathlia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, grå- eller brunaktige trebukker.
Utbredelse
Slekten er utbredt i Australia.
Systematisk inndeling
Slekten blir noen ganger slått sammen med Mycerinopsis.
Ornithia
Utseende
En middelsstor, litt blanke trebukker, svart med gule tegninger. Antennene er lengre enn kroppen, de indre leddene er tykke og kraftige, de ytre ganske tynne. Pronotum er avrundet sekskantet, omtrent så bredt som dekkvingene, som er jevnt tilsmalnende bakover. På beina er lårene tydelig fortykkede.
Levevis
Larvene lever i død ved, mest av løvtrær.
Utbredelse
Arten er utbredt i det sørvestlige USA og Mellom-Amerika.
Kifjorden
Kifjorden er navnet på to fjorder i Norge:
MF «Gudvangen» (1954)
MF «Gudvangen» var en bilferge bygget i 1954 for Fylkesbaatane i Sogn og Fjordane. Fergen gikk i rute for rederiet frem til 1980, mesteparten av tiden i ruten Lærdal-Kaupanger-Gudvangen i indre Sogn.
DS «Belridge»
DS «Belridge» var det første norske handelsskipet som ble torpedert under første verdenskrig.
Den 4. februar 1915 er Wilhelm Wilhelmsens DS «Belridge», under kaptein Ole O. Olsen fra Nøtterøy, på vei til Amsterdam lastet med 9,145 tonn med parafin fra New Orleans. Natt til fredag den 19. februar blir skipet truffet av en tysk torpedo i baugen. Skipet begynte så å synke i Den engelske kanal, nær Folkestone, og mannskapet på 40 gikk ut i livbåtene. Skipets los, som var fra England, kom seg med 17 mann til en ankerligger. Etter dette vendte de tilbake til «Belridge», grunnet at de øvrige 22 i mannskapet hadde gått ombord igjen og brakt skipet til anker ved The Downs. Man oppdaget siden en del av en tysk torpedo i baugen. Alle i mannskapet overlevde, og skipet kom seg velberget til havn uten å synke.
Eikli skole
Eikli skole er en nedlagt barneskole i Hønefoss, som hadde ca. 200 elever fordelt på 7 klasser. Skolen, som ble grunnlagt i 1914, ligger i tidligere Norderhov kommune, ved grensen mot Hønefoss langs Storelva og Osloveien på Eikli, rett sør for Kvernbergsund bru og like ved Ringerike rådhus i Ringerike kommune. Skolen hadde ca. 30 ansatte og har vært utbygd flere ganger.
Skolen ble nedlagt i 2019, og elevene ble overført til den nybygde Benterud skole.
Eikli hadde et skolekorps med ca. 30 medlemmer i Ringerike kommune.
Botniabanan
Den enkeltsporede banen er 190 kilometer lang og ble åpnet opp til Husum i 2008 og til Umeå i 2010. Prosjektet omfatter 140 broer og 25 kilometer tunnel og har kostet om lag 15 milliarder SEK. Banen ble bygget med enkeltspor, men har 22 krysningsspor. Høyeste hastighet er 250 km/t for persontog og 120 km/t for godstog med maks akselvekt på 25 tonn, men ingen tog kommer til å ha høyere hastighet enn 200 km/t de første årene. Persontog begynte å gå i 2010, godstrafikk startet i februar 2008.
Sammen med de allerede eksisterende Ådalsbanan og Ostkustbanan blir Botniabanan en raskere forbindelse mellom byene ved Norrlandskysten og sørlige deler av landet, blant annet Stockholm. De eldre jernbaneforbindelsenen til Umeå og øvrige nordnorrlandske kystbyene skjer via sidebaner fra Stambanan genom övre Norrland, denne går i flere mils avstand fra kysten. For å utnytte kapasiteten ble Ådalsbanan og andre strekninger utbedret for ca. 6,6 milliarder SEK. Før tok nattog Umeå-Stockholm 10 timer, og buss og X2000 over Sundsvall 7 timer. Med Botniabanan tar det drøyt 6 timer.
Tidlig historie
Med tiden ble dette et stort problem siden reisetiden mellom de større kystbyene ble mye lengre enn om jernbanen hadde blitt bygd i kysttraktene. Av den grunn begynte man snart å bygge en ny jernbanelinje som gikk nær kysten. Ostkustbanan, som startet i Gävle og hadde endestasjon i Härnösand, ble klar i 1927. Deretter fortsatte planleggingen for å forlenge banen nordover til Örnsköldsvik og Umeå. Det ble gjort utredninger for denne forlengelsen i flere omganger opp gjennom årene, men ingen beslutning ble fattet. Etter 1937 ble det stopp i jernbanebyggingen i Sverige, og i prinsippet ble ingen nye jernbanelinjer bygd før den andre store bølgen av jernbaneutbygging kom i gang etter 1990.
I 1996 bestemte Riksdagen at Ostkustbanans forlengelse opp til Umeå, eller Botniabanan som det nye navnet ble, skulle bygges.
Hensikt
Hensikten med Botniabanan var å få til en moderne jerbanestrekning langs Norrlandskusten. Det var mangel på kapasitet på stambanan genom övre Norrland, som har lav hastighet, krappe kurver og store høydeforskjeller og er bygd langt fra kysten. Økt kapasitet for godstransport på jernbane var en viktig årsak til å bygge Botniabanan. Fra august 2012 begynte man å trafikkere banen for fullt, noe som gir en direkte kostnadsbesparing for den intensive godstrafikken og muliggjør en trafikkøkning. Man kjører tyngre og dermed færre godstog, og de har færre stopp.
Botniabanan ble også bygd for å underlette pendling i området. Strekningen Umeå–Örnsköldsvik tar for eksempel 45 minutter med hurtigtog og 55 minutter med regiontog, sammenlignet med ekspressbuss som tar 1:40 og vanlig bussrute som tar 2 timer.
Bygging
Byggingen av Botniabanan startet offisielt med en seremoni den 16. august 1999.
Banen ble delt inn i tre etapper:
Den første strekningen som ble helt klar var Örnsköldsvik-Husum som ble innviet av daværende infrastrukturminister Åsa Torstensson den 16. oktober 2008. Allerede 13. februar 2008 ble det første regulære toget kjørt på en kort del av Botniabanan, det var en transport av som skulle fra BAE Systems Hägglund til Holland. I juni 2009 ble en strekning sør for Örnsköldsvik prøvekjørt i opp til 289 km/t.
Sporene ble lagt i flere deler. Mellom Nyland–Örnsköldsvik ble det lagt i to deler fra hvert sitt hold. Den 17. juli 2008 ble de sammenføyd slik at det gikk sammenhengende spor mellom Ångermanälven og Hörnefors, en strekning på 15 mil. Sporene ble så brukt av arbeidstog, blant annet for montering av kjøreledninger, en jobb som var ferdig i november 2008. Den siste sporleggingen, på strekningen Hörnefors–Umeå ble gjort 2010.
Byggingen ble flere år forsinket på visse strekninger, blant annet på grunn av miljøundersøkelser i henhold til den nye miljølovgivningen, samt nye krav på Botniabanan. Det er først og fremst strekningen nærmest Umeå med broen over Umeälven og naturreservatet som ble forsinket.
Finansiering
De stasjonene som ble bygd langs Botniabanan ble finansiert og drives av den respektive kommuen. Kommunene og landstingene langs jernbanen har også gått med på å garantere en viss mengde togtrafikk for pendling med minst seks turer per døg i hver retning.
Innvielse
Botniabanan ble innviet 28. august 2010. Det var en rullende åpning med et tog som startet i Kramfors og endte i Umeå. Med på toget var bl.a. kung Carl XVI Gustaf, infrastrukturminister Åsa Torstensson og næringsminister Maud Olofsson. Det var stopp også i Örnsköldsvik, Husum og Nordmaling der det ble holdt taler.
Dagen etter, den 29. august, var banen åpen for allmennheten med gratis prøveturer, og den 30. august gikk det første regulære toget, på strekningen Umeå-Örnsköldsvik.
Trafikkstart med barnesykdommer
Regulær persontrafikk på Botniabanan startet den 30. august 2010 mellom Umeå og Örnsköldsvik. Et togsett med fem dobbelturer pr dag trafikkerte banen hverdager på dagtid. Ifølge planen skulle to tog settes i trafikk, men i starten var det ene toget ikke godkjent for trafikk med det nye signalsystemet ERTMS. Tekniske problem oppstod noen ganger med det nye toget, og i disse tilfellene måtte togtrafikk innstilles og erstattes med busser. Det andre toget ble satt inn i trafikk i desember 2010. Signalsystemet hadde visse barnesykdommer, bl.a. fikk tog nødstopp på linjen uten noen grunn. Problemer med signalsystemet gjorde at nattogene fortsatte å gå den gamle ruten via stambanen en tid.
Södra Botniabanan fra Örnsköldsvik til Kramfors ble åpnet den 1. august 2012 med full regulær trafikk (nattog trafikkerte strekningen i juli samme år) etter at Ådalsbanans opprustning var klar, og hele banen har vært i bruk etter den tid.
Effekter på andre baner
Banen mellom Umeå og Lycksele ble nyåpnet for persontrafikk i forbindelse med Botniabanans innvielse. Daglig persontogtrafikk startet også mellom Umeå og Luleå/Boden, samt Umeå-Vännäs. Et større antall stasjoner i Västerbotten og Norrbotten fikk dermed igjen daglig persontogtrafikk, for eksempel Vindeln, Hällnäs, Bastuträsk, Älvsbyn og Jörn. Trafikken mot Lycksele, Luleå og Vännäs går dog ikke på Botniabanan, men er et resultat av en generell satsing på jernbane fra landstingens side.
Banestandard
Botniabanan har etter svenske forhold meget høy standard. Kurvene er svake: Kurveradius er større enn 3 200 meter, utenom i Örnsköldsvik, der den er ned mot 600 meter, samt et mindre antall på 2 000–2 500 meter. Ingen stigning er brattere enn ti promille, slik at tunge godstog skal kunne trafikkere banen. Høyeste tillatte hastighet for persontog er 250 km/h, det vil si den hastigheten framtidens svenske tog skal klare. Krysningssporene er bygd etter EU-standard, det vil si krysningsspor for 750 meter lange tog, noe som er så lange godstog som er tillatt med dagens koblinger og andre begrensninger.
Videre planer
Det finnes ferdige planer samt grunn som er båndlagt for et triangelspor ved Västeraspby i sørenden av Botniabanan for tilknytning til Ådalsbanan mot Sollefteå. Finansieringen for dette prosjektet er ikke klar.
I nordenden av Botniabanan planlegges en forlengelse til Luleå. Denne strekningen kalles Norrbotniabanan, og det er ikke fattet noen beslutning om når den skal bygges.
Sør for Botniabanan legges det planer for en ny bane på strekningen Härnösand-Sundsvall langs Ådalsbanan, siden dagens bane er så kroket at busser tar kortere tid. Det planlegges også for dobbeltspor Sundsvall-Gävle, langs Ostkustbanan, noe som på lange strekninger innebærer en ny bane. Her er det heller ikke fattet noen beslutning om byggestart.
Trafikk
Banen trafikkeres av alle typer tog.
Hurtigtog
Botniabanan inngår i linjen Umeå-Stockholm som SJ trafikkerer med hurtigtog. Det går tre turer i hver retning på hverdager. Togtypen som brukes er SJ 3000 siden Botniabanan krevet at materiellet er utstyrt med ERTMS, noe SJ 3000 er. Hurtigtogstrafikken ble startet i forbindelse med skifte av rutetabeller i desember 2012.
Følgende tabell er reisetider tatt fra rutetabellen for 2013 og gjelder det raskeste toget.
Nattog
To par nattog fra Sør-Sverige til øvre Norrland går via Botniabanan. Trafikken anbudsutsettes av Trafikverket og kjøres for tiden (2013) av SJ Norrlandståg.
Godstog
Botniabanan trafikkeres kun i lite omfang av godstog. Det meste av godstrafikken mellom Sør-Sverige og øvre Norrland går fremdeles via Stambanan genom övre Norrland. Det går noen få gjennomgående godstog samt godstransporter mellom Örnsköldsvik og papirfabrikken i Husum. I praksis har det blitt en dobbeltsporsfunksjon på strekningen Sundsvall/Ånge-Umeå. Økt godskapasitet var og en av hensiktene med å bygge Botniabanan..
Stoppesteder
Regiontogene stopper i
Hurtigtogene stopper i
Broer og tunneler
Langs Botniabanan finnes det mange broer og tunneler siden man ønsker svake kurver og begrensede stigninger i det forholdsvis kuperte landskapet. Spesielt ved Höga kusten sør for Örnsköldsvik er landskapet svært kupert, noe som gir behov for mange tunneler. Elvene krever også lange broer. Antallet broer økes også siden man vil ha planfrie krysninger overalt. Noen av landets lengste broer og tunneler finnes langs banen.
De største broene og tunnelene finns innlagt i linjekartet.
Miles Heizer
Miles Dominic Heizer (født 16. mai 1994 i Greenville, Kentucky) er en amerikansk skuespiller, hovedsakelig kjent fra fjernsynsserier som Parenthood og 13 Reasons Why.
Botniabanan
Signalsystem
Botniabanan har som første bane i Sverige blitt utstyrt med ERTMS/ETCS Nivå 2. De motorvogner og lokomotiver som skal trafikkere banen må utstyres med dette systemet. ERTMS/ETCS er en ny EU-standard. Ulike nivåer av ERTMS skal innføres overalt på alle jernbanestrekninger i hele Europa på lang sikt og vil gjøre det mulig for tog å kjøre over grensene. ERTMS er billigere for Trafikverket å nyinstallere sammenlignet med ATC blant annet fordi ingen optiske signaler finnes i nivå 2. Uansett ville ERTMS blitt installert innen noen år, og da måtte en eventuell ATC-installasjon fjernes igjen.
Miles Heizer
Biografi
Miles Heizer ble født i Greenville i delstaten Kentucky i USA, og flyttet ti år gammel med familien til Los Angeles for å være profesjonell skuespiller.
Botniabanan
Signalsystem
Togene på Botniabanan trenger også den svenske ERTMS/STM (Specific Transmission Module) for å kunne kjøre på ATC-strekninger utenom Botniabanan. ERTMS/STM er det utstyret i toget som gjør at lokomotivet kan brukes på strekninger som ennå ikke er oppgradert til ERTMS-standard, siden den oversetter de ulike nasjonale systemene til ERTMS-kode. I dag (mars 2011) finnes det ikke en offisiell og godkjent STM tilgjengelig i Sverige, utviklingsarbeidet pågår. Det har gjort at trafikken på banen i starten har vært mindre enn den kunne vært.
Det er et EU-direktiv som krever at ERTMS skal installeres på nye baner. De første godstogene 2008-2011 gikk uavhengig av banens signalsystem, der banen manuelt var sperret for andre tog. Etter at man begynte å kjøre persontog i 2010 var det bare mulig om natten, og fra høsten 2012 ikke mulig i det hele tatt.
Miles Heizer
Biografi
Han har siden debuten i 2005 spilt i over tjue fjernsynsserier, spillefilmer og kortfilmer.
Heizer har dessuten vært modell for kleskjeden Gap og motehuset Coach.
Privatliv
Heizer stod frem som medlem av LHBT-miljøet som 19-åring, og var fra 2018 til 2021 i et forhold med den kanadiske skuespilleren Connor Jessup.
Matti Rönkä
Matti Rönkä (født 1959 i Kuusjärvi i Norra Karelen i Finland) er utdannet journalist og ansatt som nyhetssjef for finske Yleisradion TV1 og forfatter.
Rönkä har skrevet seks kriminalromaner. Med romanen Ystävät kaukana (ikke oversatt til norsk, tittelen betyr Langt fra venner) vant han Glassnøkkelen 2007 for beste nordiske kriminalroman. Boken vant også Vuoden johtolanka ("Årens ledetråd") -prisen 2006 for beste finske kriminalroman.
Rönkäs fiktive faste etterforsker er Viktor Kärppä, en av de russiskfødte etterkommere av finner bosatte i Ingermanland som under president Mauno Koivisto ble gitt finsk statsborgerskap. Kärppä er en ufrivillig privatdetektiv, en bygningsentrepenør og fikser fra Helsingfors som på grunn av sin bakgrunn som innvandrer østfra og tidligere spesialsoldat i den russiske armeen kommer i berøring med østblokk-kriminalitet.
Krakking
Krakking (engelsk Cracking) er en prosess som gjøres med restene etter raffinering av råolje. Det omfatter alle petrokjemiske prosesser der formålet er å omforme store molekyler til mindre molekyler. Dette foregår ved termisk krakking, katalytisk krakking eller katalytisk hydrokrakking.
Tung olje med store molekyler varmes opp, i noen tilfeller under høyt trykk. Dette fører til at molekylene kolliderer hardere og oftere med hverandre enn ved normale forhold. På denne måten river de hverandre i stykker, og det dannes nye molekyler med kortere molekylkjeder.
Ved termisk krakking spaltes store organiske molekyler til mindre gjennom oppvarming, og dobbelt- og trippelbindinger brytes slik at forbindelsene mettes. Det er vanlig å holde temperaturen ~800 o og trykket også høyt.
Krakking produserer mer av de lette oljefraksjonene, som nafta og bensin. Prosessen etterlater også kull i fast form, såkalt petroleumskoks, som brukes til produksjon av industrielle anoder, eller som brennstoff i industrien. Produktene er oftest svært svovelholdige, og inneholder også ofte andre miljøgifter.
Koninginnedag
Koninginnedag er en nasjonal festdag i Nederland, på De nederlandske Antiller og Aruba. I 1949 ble den flyttet fra dronning Wilhelminas fødselsdag 31. august til 30. april. Feiringen begynner natten til 30. april, som kalles koninginnenacht (dronningnatten) blant annet med en gratis utendørs musikkfestival i Den Haag, kalt KoninginneNach. På dagen fortsetter feiringen med ulike festiviteter og frimarkeder.
Siden 1980 feires dagen på lørdag 29. april om Koninginnedag selv faller på søndag. I årene frem til 1980 ble dagen feiret 1. mai om 30. april falt på en søndag. Ved kunngjøringen av dronning Beatrix' abdikasjon ble det kjent at dagen under hennes etterfølger skal feires som Koningsdag 27. april, Willem-Alexander av Nederlands fødselsdag.
Historie
31. august 1885 ble den aller første prinsessedagen organisert på Wilhelminas femårsdag, fjorten år før den første Koninginnedag ble arrangert. Årsaken til feiringen var at man ønsket å gi den nasjonale enheten et tydelig uttrykk. Etter at kong Vilhelm III døde i 1890 gikk man over fra å feire prinsessedag til å feire Koninginnedag. Denne dagen utviklet seg etterhvert til en festdag for barn.
Etter at dronning Juliana i 1948 overtok tronen etter moren Wilhelmina ble feiringen fra 1949 flyttet til 30. april, Julianas fødselsdag. Dette var ikke den eneste forandringen, fra da av ble dronningen hyllet med blomster på Paleis Soestdijk, mens den kongelige familien i morens regjeringstid ikke var en del av festivitetene. I femtiårene ble arrangementet på Soestdijk vist på fjernsyn. I etterkrigstidens Nederland var Koninginnedag en vanlig arbeidsdag, men etterhvert ble det stadig mer vanlig at folk fikk fri på dagen og den utviklet seg dermed til en nasjonal festdag.
Feiring og festligheter
I dronning Julianas regjeringstid ble en defilé avholdt 30. april. Hele den kongelige familien stod da på Paleis Soestdijks trapp mens mange deltok i et kilometerlangt opptog. Ved passeringen av kongefamilien etterlot de da gaver og blomster. Om morgenen gikk skolebarn i tog til rådhuset der de ga borgermesteren en aubade av patriotiske sanger som ble avsluttet med nasjonalsangen Wilhelmus. Etter dette ble det arrangert tradisjonelle barneleker som sekkeløp og 'koekhappen' i mange landsbyer og byer. Dagen ble avsluttet med et opptog der deltagerne bar papirlanterner. Mange steder ble det dessuten arrangert festligheter for ungdom og voksne, som for eksempel opptredener av jazz- og popband.
Dronning Beatrix har valgt å reise ut til folket, i stedet for å la folket komme til henne og familien, slik Juliana gjorde. Sammen med en så stor del av kongefamilien som mulig, besøker dronningen en eller to (lands)byer i Nederland. I de senere år har hun besøkt et mindre sted og en litt større by i samme provins. Dit hun reiser mottas hun av stedets innbyggere, som har arrangert ulike festligheter som for eksempel oppvisninger av gamle danser og yrker, sport og sang. En aktivitet som alltid finner sted er 'koekhappen'', dette etter ønske fra kongefamilien.